
Szentendre Város Önkormányzat Képviselő-testületének

2020. március 4-i rendkívüli üléséről készült jegyzőkönyvéből

1.
Előterjesztés az EuroVelo 6 kerékpáros útvonal kerékpáros hídhelyszínéről való döntésről

Előadó: Fülöp Zsolt polgármester
Szentendre Város Önkormányzat Képviselő-testületének

37/2020. (III.4.) Kt. sz. határozata:

Szentendre Város Önkormányzat Képviselő-testülete 

1. a véleménynyilvánító szavazás eredményét figyelembe véve úgy dönt, hogy a Belvárostól délre lévő helyszínen támogatja a híd építését;
2. felkéri a Polgármestert, hogy a döntésről két munkanapon belül értesítse a Nemzeti Infrastruktúra Fejlesztő Zrt-t;
3. felkéri a Polgármestert, hogy – a városképi, környezetvédelmi és vízbázisvédelmi szempontokat kiemelten kezelve – kezdeményezzen tárgyalásokat az illetékes kormánybiztossal és Szigetmonostorral a projekt folytatása érdekében;
4. Szentendre Város Önkormányzat - a kerékpáros híd megvalósításának érdekében tervezett lépéseken túl - prioritásként kezeli a térség közúti és kötöttpályás közlekedési kapcsolatai fejlesztésének az ügyét, ezért felkéri a Polgármestert, hogy a kezdeményezzen egyeztető fórumot a térség közlekedési kapcsolatrendszer fejlesztési koncepciójának kidolgozása érdekében az érintett önkormányzatok, és az illetékes kormányzati szereplők bevonásával;
5. felkéri a Polgármestert, hogy negyedévente tegyen írásbeli jelentést a Képviselő-testületnek, hogy milyen intézkedéseket és tárgyalásokat tett az 1. pontban hozott döntéseknek megfelelően, és milyen lépések történtek a híd tervezése és engedélyezése érdekében;
6.
a pártatlan, szakszerű és magas szintű közreműködésükért a véleménynyilvánító szavazás lebonyolításában való közreműködéssel érintett köztisztviselők, munkavállalók felé személyre szólóan köszönettel él, és felkéri a Polgármestert, hogy a Képviselő-testület elismerését tolmácsolja az érintettek felé.
Felelős:     Polgármester

Határidő: azonnal

Végrehajtásért közvetlenül felelős: Polgármesteri Kabinet
 K. m. f.

Fülöp Zsolt s. k.
dr. Schramm Gábor s. k.
               polgármester
jegyző
Kapja:
1. Önkormányzati és Ügyfélszolgálati Iroda – irattár

2. A Képviselő-testület tagjai

3. Polgármesteri Kabinet – intézkedésre
Közzétéve az L/Testületi anyagok/Határozatok mappában és a Weboldalon.

A kiadmány hiteléül:
Szentendre, 2020. március 5.
Simor Györgyné
jegyzőkönyvvezető

